JERUUSALEMMA STUUDIO
Tere tulemast Jeruusalemma stuudiosse!
Iisraeli Iseseisvuse järel 1948.-1949. a põgenes
või pagendati värske juudiriigi ja selle naabermaade sõdades
ca 650 000 palestiinlast.
Et anda humanitaarabi suurele põgenikehulgale
rajas ÜRO abiorganisatsiooni.
ÜRO Palestiina põgenike abiorganisatsioon UNRWA
loodi ÜRO Peaassamblee resolutsiooniga nr 302
8. detsembril 1949. a. Iisrael ja araabiamaad toetasid seda.
UNRWA on rajanud koole, sotsiaal- ja tervishoiuprogramme
ja teisi humanitaarteenuseid erinevates Lähis-Ida paikades,
et aidata kasvavat Palestiina rahvastikku.
Alates 1994. a on Lääs süüdistanud UNRWAt
juudiriigi vastast kihutustööd tegevate äärmusrühmituste aitamises.
Iisrael ja selle toetusrühmad on kritiseerinud UNRWA statistikat,
infokogumismeetodeid ja põgenikemääratlusi.
Ühendust süüdistatakse militantide palkamises
palestiinlaste iseseisvusasja ajamises, Iisraeli demoniseerimises
ja relvade ostmises terroristidele Lääne rahaga.
Täna arutame neid süüdistusi, et uurida,
kas paljude Euroopa riikide rahastatud UNRWA
töötab eesmärgipäraselt humanitaarsetel põhimõtetel
põgenike aitamiseks.
Meil on külas Eitan Bronstein, ühenduse Zochrot rajaja,
ja jurist Calev Mayers,
Jeruusalemma Õigusinistituudi looja.
Tere tulemast! - Aitäh.
Lisaksin, et kutsusime saatesse UNWRA esindajaid,
kuid nad keeldusid osalemast.
Advokaat Meyer,
millist tööd UNRWA Lähis-Idas teeb?
Ühendus on võtnud vastutuse
1948. a Palestiina põgenike ja kõiki nende järeltulijate eest.
Neid on nüüdseks 5,5 miljonit.
UNRWA loodi 1949. a,
samal aastal kui ÜRO põgenike- organisatsioon UNHCR.
UNHRC loodi selleks, et hoolitseda kõigi põgenike eest
pärast 2. Maailmasõda ja kolonialistlikku aega.
ÜRO rajas niisiis kaks ühendust,
ühe kogu maailma põgenike jaoks,
ja teise üksnes palestiinlaste jaoks.
Nende ühenduste mandaat on erinev.
UNHCR püüab lahendada põgenikeprobleemi,
kas põgenikke nende kodumaale saates,
või integreerides neid ühiskonda, kus nad hetkel elavad.
UNRWA ülesanne on vaid osutada teenuseid,
et aidata põgenike humanitaarprobleemides.
Nad ei püüa põgenikekriisi lahendada.
Tuleks küsida suuremaid küsimusi:
Miks sama UNHCR egiidi all ei tegeleta ka palestiinlastega
nii nagu kõigi teiste põgenikega,
kuna see tõesti püüab probleemi lahendada?
Alates aastast 1949 on UNRWA mandaati uuendatud
iga nelja aasta tagant. See lõpeb taas 2014. a juulis.
Seda arutatakse ÜRO Peaassambleel.
Hr Bronstein, mida teie arvate UNRWA tööst Lähis-Idas?
Keegi ei eita, et põgenike eest tuleb hoolitseda.
Asi on selles, kuidas seda teha.
Nagu öeldud, kahju küll, UNRWA ülesanne on hoolitseda
vaid põgenike humanitaarvajaduste eest.
Teised organisatsioonid peavad aga põgenikke nende kodumaale saatma.
See peakski olema organisatsioonide põhiülesanne.
Nüüd, kui mandaati uuendatakse,
on ÜRO-l ja Euroopa maadel võimalus muuta mandaat
Palestiina põgenike naasmisõiguse teostamiseks.
Minu meelest on 5,5 miljoni inimese naasmine siia võimatu lahendus.
See ei vähendaks verevalamist, vaid suurendaks seda.
1948. a põgenikke on elus 30 000 - 40 000.
Nende naasmine poleks probleem.
Aga kui Iisraeli tuleks 5,5 miljonit palestiinlast,
jääksid juudid vähemusse.
Maailma ainus juudiriik lakkaks olemast.
Araabia islamiriike on 22.
Kui keegi kannatab selle pärast, et ta on araabia moslem,
on tal mitu kohta, kuhu minna.
Seni, kuni juute taga kiusatakse, on vaja vähemalt üht juudiriiki,
kuhu saaksid naasta juudid ja elada rahus.
Lisaks on kahetsusväärne Araabia Liiga 1959. a otsus,
et ükski Iisraeli araabia naabermaadest
ei anna Palestiina põgenikele kodakondsust ega täielikke õigusi.
Neid on 65 aastat peetud alama klassi inimesteks.
Mainisite, et Iisraelis oleks turvaline.
Eile plahvatas Sderotis taas lasteaia lähedal rakette.
Ma ei tea, kas juudid mujal maailmas
peavad pommitamist kannatama.
Vaatajaile tuleks rääkida palestiina põgenike arvust.
Mainisite, et neid on 5,5 miljonit.
Eitan, kuidas põgenikustaatus praktikas määratletakse?
Nad on need, kes lahkusid siit maalt pärast 1948. a või hiljem,
ja Iisrael pole lasknud neil oma kodudesse naasta,
ja kõik nende järglased.
ÜRO resolutsiooni nr 104 järgi on neil õigus ...
- Keegi ei järgi seda resolutsiooni.
- Päev pärast seda, kui võeti vastu ÜRO Inimõigusseadus,
õhutati kõikki palestiina põgenikke võimalikult ruttu
oma kodudesse naasma.
Alati kui neist räägitakse, tekib küsimus nende arvust.
Kuid mõtleme juutidele, kel on "õigus oma kodumaale naasta".
Iisraeli müüdi kohaselt on see juutide kodumaa.
Keegi ei küsi, mis juhtuks,
kui siia naaseks homme äkitselt 5-10 miljonit juuti
ja nendega koos veel teisigi.
Seda küsitakse vaid palestiinlaste suhtes,
kuna see on juudiriik ja kahjuks küll rassistlik.
Vaid juudid võivad siin täieõiguslikud kodanikud olla.
Sionistid tahavad säilitada seda olukorda.
Seepärast me keset sõda elamegi.
5,5 või 6-7 miljonit Palestiina põgenikku on tõsi.
Neil kõigil on õigus naasta, kuid keegi ei tea,
kui paljud neist siia kolida tahavad.
Seda õigust tuleb siiski tunnustada.
Esiteks olen täiesti võrdõigusliku ühiskonna poolt.
Kõigil kodanikel peaks olema samad õigused.
Pole ühtki demokraatlikku lääneriiki,
kes annaks samad õigused kõigile immigrantidele.
Kõigil maadel on õigus kontrollida immigratsiooni etniliste,
demograafiliste, majanduslike ja ühiskondlike meetmetega.
Iisrael pole ainus riik, mis immigratsiooni piirab.
On täiesti seaduslik öelda,
et me ei saa vastu võtta 5,5 miljonit põgenikku.
Seda enam, et kui neil tulla lubataks,
nad kindlasti tuleksid, kuna on praegu kohutavas olukorras.
Nad pole praegu isegi teise klassi kodanikud,
kuna ei kuskil peale Jordaania pole neile antud kodakondsust.
Süürias on nad kahekordsed põgenikud,
kuna Süüria palestiina laagreid on pommitatud.
Sajad on suremas nälga Jarmukis,
kuna UNRWA-l pole lastud abi sisse tuua.
Kõik piirkonna koerad ja kassid on ära söödud.
Mujalt Lähis-Idast tuleb inimesi
ostma Süüria palestiinlaste tütreid seksiorjadeks.
Mida selle olukorraga ette võtta?
Araabiamaad on röövinud neilt põgenikelt inimsuse.
Nad kasutavad neid poliitiliste etturitena
juudiriigi hävitamiseks Lähis-Idas.
Palestiina põgenikud aetakse igal tippkohtumisel Iisraeli kaela.
Nad nõuavad nende kõigi naasmist,
mil juutidest saaks vähemus ja juudiriik kaoks.
Alates 1947. a, kui ÜRO koostas jagamisplaani,
on Araabia Liiga eitanud juudiriigi olemasoluõigust.
Selles võitluses kasutataksegi põgenikke ära.
Seepärast on neilt röövitud inimsus.
Lahendus pole naasmisõigus, vaid integratsiooniõigus.
Araabiamaadelt tuleks nõuda põgenike integreerimist ühiskonda.
Nad on olnud seal 65 aastat.
Rahvusvahelise seaduse järgi pole neil õigust Iisraeli naasta.
Nende eest peaksid hoolitsema araabiamaad,
samamoodi nagu Iisrael integreeris 8,5 miljonit juudi põgenikku,
kes pagendati Lähis-Ida maadest.
Minu meelest on küüniline ja ebamoraalne,
et kõigepealt pagendasime nad,
ja siis nimetame neid õigusteta immigrantideks,
kuna kõigil riikidel on õigus immigratsiooni piirata.
Iisrael ei võta vastu siit maalt pärit olevaid,
kuna see on juudiriik.
Räägime araabiamaadest teatud viisil.
Kirjeldame näiteks Iraani ja šaria seadust igasugu nimedega.
Samuti on Iisrael juudiriik.
Kas tahaksite ise elada kristlikus riigis või moslemiriigis?
Tahaksin elada demokraatias.
- Naasmisõigus on poliitiline asi,
millest palestiinlased ja Iisrael loodetavasti peagi räägivad.
Mis praegu palestiina põgenikega toimub?
Kuidas neid koheldakse ja kuidas suudavad nad areneda kogukonnaks,
mida võiks mõnda ühiskonda integreerida?
Olen sama meelt selle suhtes, et palestiinlaste olukord kõikjal,
ka araabiamaades, on raske. Olen seda kuulnud.
Neil maadel on kindlasti omad kohustused.
Iisrael ei tekitanud üksinda Nakbat.
Araablased tollal palestiinlasi ei aidanud.
Ei aidanud ka britid ega teisedki eurooplased.
Nende maade kohus on Iisraelile ja lääneriikidele survet avaldada,
mida paljud neist ei tee.
Nad peaksid tugevamini nõudma,
et naasmisõigus heaks kiidetaks.
Kõigepealt pagendasime nad
ja nüüd ei lase me neid "immigrante" tagasi.
Siiski dikteerime teistele riikidele, kuidas palestiinlasi tuleks kohelda.
Naaseme naasmisõiguse juurde. See on täiesti teine teema.
See on muidugi rahukõneluste tähtis osa.
Tahaksin rääkida inimõigusorganisatsioonidest,
kes töötavad palestiinlastega.
Neid on süüdistatud muuhulgas haridussüsteemis,
mis lubab koolides ässitustööd juudiriigi vastu.
Mida sellest arvate?
Minu meelest pole UNRWA inimõigusorganisatsioon,
vaid inimväärusorganisatsioon.
Guugeldage David Bedeini videot.
Ta küsis UNRWA koolides lastelt, mida neile õpetatakse.
Ta jälgis klassides tunde.
Lastele õpetati, et džihaad on ainus võimalus õiguste saamiseks,
ja nad naasevad veel Jeruusalemma, Haifasse, Beershebasse ja mujale,
vägivaldse sõja abil.
UNRWA egiidi aluseid koole rahastab rahvusvaheline kogukond.
Neis õpetatakse vägivaldset džihaadi
ja peetakse mälestusüritusi enesetapupommitajatele.
Lääne rahastatud organisatsioon juurutab lastes
Iisraeli-vastast vägivalda.
Lisaks möönis UNRWA endine juht Peter Hansen,
et enamik nende töötajaist on Hamasi liikmed.
Nad ei tohtivat diskrimineerida inimesi "poliitilistel põhjendustel".
Hamas pole siiski vaid poliitiline partei,
vaid terrorirühmitus, nagu USA ja EL on määratlenud.
- Ka PLO oli terrorirühmitus. - Hamas on ikka veel terrorirühmitus.
UNRWA ei tohiks palgata Hamasi liikmeid.
UNRWA on Lähis-Ida suuruselt teine palestiinlaste tööandja.
- See on üks nende ülesannetest.
- See annab neile humanitaarabi ka nende palkamise kaudu.
Hamasi liikmed, kes kavandavad rünnakuid Iisraeli vastu,
oleksid tööta, kui UNRWA neile palka ei maksaks.
Nii toetavad lääneriigid kaudselt terrorirühmitusi.
UNRWAst on saanud Hamasi tegevuse rahastaja.
Loodetavasti käsitletakse seda ÜRO Peaassambleel.
- Ka Fatah ja PLO määratleti varem terrorirühmitusteks.
Meie määratleme neid kord üheks, kord teiseks.
Olen nõus selle suhtes, mida Gazas lastele Iisraeli kohta õpetatakse.
Kahjuks nähakse Iisraeli kõigi juutide esindajana.
Ja Iisrael teeb seda üsna edukalt, kahjuks.
Nad õpivad, et juudid teevad reide nende kodudesse,
ning tulistavad ja tapavad Gazas üle päeva.
Kui loeme kokku mõlema osapoole vägivallateod,
ei paista iisraellased just kõige paremas valguses.
- Iisraellased ei tapa üle päeva Gazas.
- Tapavad küll. Me lihtsalt ei tea sellest siin. Sama on ka Läänekaldal.
- Palestiinlased on tapnud Läänekaldal rohkem inimesi.
- Palestiina lapsed õpivad iisraellaste kohta seda,
et nad on sõdurid, kelle vastu tuleb võidelda.
Neid pagendatakse samamoodi kui 1948. a.
Iisraellased on selles ise süüdi, mitte UNRWA.
See on reaalsus, milles nad elavad.
Caleb, küsiksin Gaza sektori olukorra kohta.
Olen aru saanud, et Läänekalda seis on täiesti erinev.
Gazat valitseb Hamas, mis on absoluutne islamirühmitus.
Nad valitsevad kõiki Gaza ametkondi, ka abiorganisatsioone,
kuhu kuulub ka UNRWA.
Kuidas saaks UNRWA ilma Hamasi kaitseta tegutseda?
- Raha ja ressursside jõudu alahinnatakse.
Koolid töötavad tõepoolest seepärast, et Hamas laseb neil töötada.
Kui need suletaks, ei õpetaks tulevast põlvkonda keegi.
Lääneriigid rahastavad UNRWAt igal aastal miljardite dollaritega.
Lääneriigid peaksid nende varade eest vastutuse võtma.
Rahastuse tingimuseks peaks olema õppekavade muutmine.
Kui UNRWA seda ei tee, koolid suletakse.
Gaza lapsi võiks õpetada nii,
et neist ei kasvaks uut terroristidepõlvkonda.
Miks ei või neile õpetada ajalugu, matemaatikat ja loodusteadusi,
ilma ideoloogilise retoorikata?
Hamas võib õpetada oma ideoloogiat näiteks õhtukoolides,
kuid lääneriigid ei tohiks seda rahastada.
Nad peaksid jälgima, et rahastus läheks inimõiguste heaks.
Hamas otsustas muide kaotada sõna 'inimõigused'
kogu haridussüsteemist. Sellega läks kaasa ka UNRWA.
Mõte inimõigustest ei sobi Hamasi kultuuriga.
See on Lääne filosoofia, mida ei tohiks õpikutes mainida.
ÜRO organisatsioonide koolides ei tohi seega mainida inimõigusi!
UNRWA rahastajad on tukkuma jäänud.
- Tahaksin parandada väidet,
nagu valitseksid UNRWA või Hamas Gazas kõike.
Enim valitsevad Gazas Iisrael, lääneriigid ja Egiptus.
Hamas ei valitse piiripunkte ega piiri ...
- Kuid Gaza piiride sees?
- Ismail Haniyeh ei ole Iisraeli agent!
- Gazalased saavad nii palju toitu, et ei jää nälga.
Meie määrame, kui palju nad süüa saavad.
Valitseme ka Egiptuse ja teiste toel merd ja õhuruumi.
Nad ei saa endi üle valitseda ega teha, mida tahavad.
- Nad võivad valitseda Gaza piirides.
- Sama palju kui vang võib valitseda oma kongis.
- Ainus asi, mida Iisrael Gazas jälgib, on julgeolek.
Mere- ja teeblokaadi mõte
on takistada massihävitus- relvade toomist Gazasse.
Iisrael ei valitse haridussüsteemi, valitsust ega politseid.
Iisrael ei tee midagi muud,
kui valvab julgeolekut Gaza ümber.
Ja see on õigustatud. Iisrael on peatanud laevu,
mis on vedanud Gazasse tonnide kaupa Iraani relvi.
Naaseme Lähis-Idas tegutsevate abiorganisatsioonide juurde.
Mida soovitaksite inimõigusorganisatsioonidele,
kes aitavad humanitaarkriisis palestiina põgenikelaagreid?
Kuidas võiksid nad lahendada tõelisi probleeme?
See on tõeline probleem.
Ühelt poolt elavad miljonid viletsais oludes
ja maailmal on inimestest vastutus.
Tuleb täita nende põhivajadused.
Samas keskenduvad need liigselt humanitaarabile,
ja mitte piisavalt poliitilisele võitlusele
selle olukorra vastu.
See on poliitiline olukord,
kus Iisrael hoiab alal pidevat sõda.
- Seni on USA välisminister Kerry käinud Lähis-Idas
kümneid kordi.
Ta on püüdnud ...
Temagi on vastamisi Iisraeli põikpäisusega.
Kuigi Kerry on meie poolt, nagu kõik teavad,
mõistab isegi tema, et Iisrael ei tee rahu heaks midagi.
Humanitaarabi suund tuleks täiesti muuta.
Poliitiline liin peaks täiesti muutuma.
UNRWA mandaati ei tohiks uuendada,
vaid palestiina põgenikega peaks tegelema UNHCR,
nagu kõigi teistegi põgenikega.
UNHCR peaks aitama neil asukohariikides integreeruda,
mitte väitma neile, et 5,5 miljonit võivad Iisraeli naasta.
Isegi kui see võib lisada probleeme Liibanonis ja Süürias?
- Võiks asutada fondi integreerumise toeks,
kuhu investeeriks ka Iisrael.
Fond aitaks neil maadel põgenikke integreerida.
See oleks ühiskondlik koorem nendele riikidele,
kes on harjunud, et UNRWA võtab kogu vastutuse.
Aitäh, Caleb Meyers Jeruusalemma Õigusinstituudist,
ja Eitan Bronstein ühenduses Zochrot.
Tõlge: Monika Jaaguri